CELEX: 62011CN0104
Language: da
Date: 2011-03-01 00:00:00
Title: Sag C-104/11 P: Appel iværksat den 1. marts 2011 af Stichting Nederlandse Publieke Omroep, tidligere Nederlandse Omroep Stichting (NOS) til prøvelse af dom afsagt af Retten (Første Udvidede Afdeling) den 16. december 2010 i forenede sager T-231/06 og sag T-237/06, Kongeriget Nederlandene (sag T-231/06) og Nederlandse Omroep Stichting (NOS) (sag T-237/06) mod Europa-Kommissionen

13.8.2011   
            
            
               DA
            
            
               Den Europæiske Unions Tidende
            
            
               C 238/2
            
         Appel iværksat den 1. marts 2011 af Stichting Nederlandse Publieke Omroep, tidligere Nederlandse Omroep Stichting (NOS) til prøvelse af dom afsagt af Retten (Første Udvidede Afdeling) den 16. december 2010 i forenede sager T-231/06 og sag T-237/06, Kongeriget Nederlandene (sag T-231/06) og Nederlandse Omroep Stichting (NOS) (sag T-237/06) mod Europa-Kommissionen
   (Sag C-104/11 P)
   2011/C 238/03
   Processprog: nederlandsk
   
      Parter
   
   
      Appellant: Stichting Nederlandse Publieke Omroep, tidligere Nederlandse Omroep Stichting (NOS) (ved advocaat J.J. Feenstra)
   
      De andre parter i appelsagen: Kongeriget Nederlandene og Europa-Kommissionen
   
      Appellanten har nedlagt følgende påstande
   
   
               —
            
            
               Rettens dom af 16. december 2010 i forenede sager T-231/06 og T-237/06 ophæves.
            
         
               —
            
            
               da sagen er moden til afgørelse, annulleres Kommissionens beslutning 200//136/EF (1) af 22. juni 2006 om ad hoc-finansiering af nederlandske public service-radio/tv-selskaber (Nederlandse Publieke Omroep, NPO [herefter »NPO«]).
            
         
               —
            
            
               Kommissionen tilpligtes at betale sagens omkostninger såvel for Retten som for Domstolen.
            
         
      Anbringender og væsentligste argumenter
   
   
                
            
            
               
                  
                     Første anbringende: En tilsidesættelse af artikel 107, 108 og 296 TEUF, idet Retten med urette og på grundlag af en utilstrækkelig begrundelse har anset betalingen af Fonds Omroep Reserve (reserver for radio/tv-produktion, herefter »FOR«) og overdragelsen af visse henlagte reserver fra individuelle radio/tv-selskaber til NPO for en form for tildeling af ny støtte.
                  
               
               Retten har anlagt en urigtig fortolkning af begreberne støtte, eksisterende støtte og ny støtte som omhandlet i artikel 107 ff. TEUF og anvendt disse begreber urigtigt, idet den har fastslået, at individuelle nederlandske radio/tv-selskabers råden over FOR-betalinger og overdragelse af opbyggede henlagte reserver til NPO skal kvalificeres som ny støtte og anført en utilstrækkelig begrundelse herfor.
            
         
                
            
            
               
                  
                     Andet anbringende: En tilsidesættelse af retten til forsvar
                  
               
               Retten har tilsidesat det i EU-retten forankrede krav om sikring af retten til kontradiktion og af processuelle rettigheder i henhold til artikel 108, stk. 2, TEUF og forordning (EF) nr. 659/1999 (2), idet den med urette og på grundlag af en urigtig og utilstrækkelig begrundelse har afvist sagsøgerens påberåbelse af retten til forsvar og fastslået, at NPO’s ret til forsvar ikke er tilsidesat.
            
         
      (1)  EUT 2008, L 49, s. 1.
   
      (2)  Rådets forordning (EF) nr. 659/1999 af 22.3.1999 om fastlæggelse af regler for anvendelsen af EF- traktatens artikel 93 (EFT L 83, s. 1).